rejauldu/bengali-wikipedia huggingface dataset:
অর্থনীতি ও পরিকল্পনা মন্ত্রণালয় (এমইপি) () হলো সৌদি আরবের অন্যতম সরকারি সংস্থা এবং মন্ত্রিসভার অংশ। মন্ত্রণালয়ের পঞ্চবার্ষিক পরিকল্পনা প্রণয়ন ও বাস্তবায়নের কাজ রয়েছে, যা দেশের দীর্ঘমেয়াদী অর্থনৈতিক লক্ষ্যকে প্রতিফলিত করে। ফয়সাল বিন ফাদেল বিন মোহসেন আল-ইব্রাহিম কর্তৃক মন্ত্রণালয়টি গ্রহণ করা হয়েছে, যাকে ২০২১ সালের ২ মে মনোনীত অর্থমন্ত্রী মুহাম্মাদ আল-জাদানের স্থলাভিষিক্ত করার দায়িত্ব দেওয়া হয়েছিল।   ইতিহাস  অর্থনীতি ও পরিকল্পনা মন্ত্রণালয় ১৯৫৩ সালে প্রতিষ্ঠিত হয়েছিল। তবে সংস্থাটি কার্যকরী ছিল না এবং ১৯৫৪ সালে এটি বিকল হয়ে যায়।  অর্থনীতি ও পরিকল্পনা মন্ত্রণালয় ২০০৩ সালে গঠিত হয়েছিল যখন পরিকল্পনা ও অর্থনীতি বিভাগ মন্ত্রণালয় একীভূত হয়েছিল। ২০০৩ সাল পর্যন্ত অর্থনীতি ও পরিকল্পনা মন্ত্রণালয় পঞ্চবার্ষিকী পরিকল্পনা উন্নয়ন ও বাস্তবায়নের দায়িত্বে ছিল। মন্ত্রণালয়টি রিয়াদে অবস্থিত।মৌলিক ঠিকানা  ওএসসিই। সেপ্টেম্বর ২০১১। সংগ্রহের-তারিখ ৫ ফেব্রুয়ারি ২০১৪।  ২০০৩ সালে প্রতিষ্ঠার পর থেকে, এই মন্ত্রণালয়ের নেতৃত্বে রয়েছেন তিনজন মন্ত্রী। প্রথম মন্ত্রী ছিলেন খালিদ বিন মোহাম্মদ আল গোসাইবি, যিনি ২০০৩ সালের এপ্রিলে এই পদে নিযুক্ত হন। মুহাম্মদ আল-জাসের ২০১১ সালের ডিসেম্বর থেকে ২০১৫ সালের এপ্রিল পর্যন্ত অর্থনীতি ও পরিকল্পনা মন্ত্রী ছিলেন। আদেল ফাকেইহ ২০১৫ সালের এপ্রিলে অর্থনীতি ও পরিকল্পনা মন্ত্রী নিযুক্ত হন। বর্তমান মন্ত্রী হলেন ফয়সাল আল ইব্রাহিম, যিনি ২০২০ সালের ৬ মার্চ মুহাম্মদ আল-জাদানের পরিবর্তে ভারপ্রাপ্ত মন্ত্রী হিসাবে নিযুক্ত হন।   কার্যাবলী  মন্ত্রণালয়ের প্রধান কাজ হচ্ছে দেশের উন্নয়ন পরিকল্পনা প্রণয়ন করা। এটিতে কেন্দ্রীয় পরিসংখ্যান বিভাগ এবং জাতীয় কম্পিউটার কেন্দ্র সহ বিভিন্ন বড় সংস্থা রয়েছে।   আরও দেখুন   সৌদি আরবের মন্ত্রণালয়   তথ্যসূত্র   বিষয়শ্রেণী:২০০৩-এ সৌদি আরবে প্রতিষ্ঠিত বিষয়শ্রেণী:২০০৩-এ প্রতিষ্ঠিত মন্ত্রণালয় বিষয়শ্রেণী:সৌদি আরবের অর্থনীতি বিষয়শ্রেণী:সৌদি আরবের সরকারি মন্ত্রণালয় বিষয়শ্রেণী:অর্থনীতি মন্ত্রণালয় বিষয়শ্রেণী:পরিকল্পনা মন্ত্রণালয়
দারুল ইহসান বিশ্ববিদ্যালয় ছিল ঢাকার ধানমন্ডিতে অবস্থিত একটি বেসরকারি বিশ্ববিদ্যালয়। ১৯৮৯ সালে এটি প্রতিষ্ঠা লাভ করে। এটি প্রতিষ্ঠা করেন সৈয়দ আলী আশরাফ। বিশ্ববিদ্যালয়টি বহি ক্যাম্পাস বিহীন। ১৯৯৩ সালে বিশ্ববিদ্যালয় মঞ্জুরী কমিশন থেকে এটি অনুমোদন লাভ করে। ২০১৬ সালে অবৈধভাবে ক্যাম্পাস শাখা বাড়ানো এবং সনদ বাণিজ্যের জন্য শিক্ষা মন্ত্রণালয় এটি বন্ধ করে দেয়।  অনুষদ thumb|ইংরেজি ভাষা ও সাহিত্য বিভাগ, দারুল ইহসান বিশ্ববিদ্যালয় এখানে বিবিএ, এমবিএ, এলএলবি, ইংরেজিতে বিএ অনার্স সহ বিভিন্ন বিষয়ে স্নাতক এবং স্নাতকোত্তর পর্যায়ে শিক্ষা দান করা হত। এখানে নিন্মলিখিত অনুষদ ছিল:   ধর্মীয় বিজ্ঞান অনুষদ  মানব বিজ্ঞান অনুষদ  প্রাকৃতিক বিজ্ঞান অনুষদ   শিক্ষক ও শিক্ষার্থী সংখ্যা  ছাত্র-ছাত্রীর সংখ্যা ছিল প্রায় ৩১৫৪। প্রতি বিভাগে প্রায় ১০ জন শিক্ষক ছিল। স্থায়ী শিক্ষক ৭২ জন, অস্থায়ী শিক্ষক ছিল ৫০ জন।   গ্রন্থাগার  গ্রন্থাগার খোলা হত সকাল ১০.০০ মিনিটে এবং বন্ধ হত রাত ৮.০০টায়। গ্রন্থাগারের কার্ডধারীরা বই সংগ্রহ করতে পারত এবং বাসায় নিতে পারত। পাঠ্য বই ছাড়াও পত্রিকা, অভিসন্দর্ভ, রেফারেন্স বই, মানচিত্র এবং দুর্লভ বই এর সংগ্রহ ছিল এতে। এখানে একসাথে ২৫ জন থেকে ৩০ জন ছাত্র-ছাত্রী বসে পড়তে পারত। গ্রন্থাগার ভবন এডমিন ভবনের তৃতীয় তলায় অবস্থিত ছিল। প্রায় ২০,০০০ বইয়ের সংগ্রহ ছিল এই গ্রন্থাগারে।  আরও দেখুন  সরকারি বিশ্ববিদ্যালয়  বেসরকারি বিশ্ববিদ্যালয়  জাতীয় বিশ্ববিদ্যালয়  তথ্যসূত্র  বহিঃসংযোগ     বাংলাদেশ বিশ্ববিদ্যালয় মঞ্জুরী কমিশনের ওয়েবসাইট  বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:বাংলাদেশের বিলুপ্ত বিশ্ববিদ্যালয় বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৯-এ বাংলাদেশে প্রতিষ্ঠিত বিষয়শ্রেণী:১৯৯৩-এ বাংলাদেশে প্রতিষ্ঠিত বিষয়শ্রেণী:ঢাকা জেলার বিশ্ববিদ্যালয়
৮নং ওয়ার্ড বাজার রোড শেখ বাড়ি  বাংলাদেশের বরিশাল সিটি কর্পোরেশনের আওতাধীন একটি ওয়ার্ড।   আয়তন  বরিশাল সিটি কর্পোরেশনের ৮নং ওয়ার্ডের আয়তন ০.৫৬ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ৮নং ওয়ার্ডের জনসংখ্যা ৭,২৯৭ জন। এর মধ্যে পুরুষ ৪,৫৬৩ জন এবং মহিলা ২,৭৩৪ জন। মোট পরিবার ১,২৭৪টি।   অবস্থান ও সীমানা    প্রশাসনিক কাঠামো  বরিশাল সিটি কর্পোরেশনের আওতাধীন ৮নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   শিক্ষা  ২০১১ সালের আদমশুমারি অনুযায়ী ৮নং ওয়ার্ডের সাক্ষরতার হার ৭৯.৬%।   আরও দেখুন   কোতোয়ালী থানা, বরিশাল  বরিশাল সিটি কর্পোরেশন  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সিটি কর্পোরেশনের ওয়ার্ড
এলিয়ট পেজ (প্রাক্তন নাম এলেন পেজ; জন্ম ২১ ফেব্রুয়ারি, ১৯৮৭) একজন কানাডীয় অভিনেতা ও প্রযোজক। তিনি চলচ্চিত্র ও টেলিভিশন ধারাবাহিক পিট পনি-এ (১৯৯৭-২০০০) অভিনয় করার জন্য প্রথমে পরিচিত হয়ে ওঠেন, যার ফলে তিনি ইয়াং আর্টিস্ট অ্যাওয়ার্ডের জন্য এবং ট্রেলার পার্ক বয়েজ (২০০২) ও রিজেনিসিস  (২০০৪) এর পুনরাবৃত্ত ভূমিকার জন্য মনোনীত হন। হার্ড ক্যান্ডি (২০০৫) ছবিতে তার ভূমিকার জন্য স্বীকৃতিও পান এবং অস্টিন ফিল্ম সমালোচক সমিতির পুরষ্কারও অর্জন করেন।  জেসন রিটটম্যানের ছবি জুনোতে (২০০৭) শিরোনাম ভূমিকায় অভিনয়ের মাধ্যমে এলিয়ট পেজ একাডেমি পুরস্কার, বিএএফটিএ পুরস্কার, ক্রিটিক্স চয়েস অ্যাওয়ার্ড, গোল্ডেন গ্লোব পুরস্কার ও স্ক্রিন অ্যাক্টরস গিল্ড অ্যাওয়ার্ডের জন্য মনোনয়ন অর্জন করেন। দ্য ট্রেসি ফ্রেগমেন্টস (২০০৭), হুইপ ইট (২০০৯), সুপার (২০১০), ইনসেপশন (২০১০) এবং তল্লুলাহ (২০১১) চলচ্চিত্রে অভিনয়ের জন্য তিনি প্রশংসা অর্জন করেছিলেন।   তথ্যসূত্র    বহিঃসংযোগ   বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারীবাদী বিষয়শ্রেণী:কানাডীয় চলচ্চিত্র অভিনেতা বিষয়শ্রেণী:ইংরেজ বংশোদ্ভূত কানাডীয় ব্যক্তি বিষয়শ্রেণী:এলজিবিটিকিউ অভিনয়শিল্পী বিষয়শ্রেণী:নারীবাদী শিল্পী বিষয়শ্রেণী:কানাডীয় টেলিভিশন অভিনেতা বিষয়শ্রেণী:২১শ শতাব্দীর কানাডীয় অভিনেতা বিষয়শ্রেণী:কানাডীয় কণ্ঠাভিনেতা বিষয়শ্রেণী:কানাডীয় শিশু অভিনেতা বিষয়শ্রেণী:এলজিবিটিকিউ প্রযোজক বিষয়শ্রেণী:কানাডার এলজিবিটিকিউ বিনোদনশিল্পী বিষয়শ্রেণী:শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:২১শ শতাব্দীর কানাডীয় স্মৃতিকথাকার
মাস্তানি বাই (২৯ আগস্ট ১৬৯৯ – ২৮ এপ্রিল ১৭৪০) ছিলেন মহারাজা ছত্রশাল এবং রুহানি বাই বেগমের কন্যা। তিনি ছিলেন মারাঠা সাম্রাজ্যের পেশোয়া (প্রধানমন্ত্রী) প্রথম বাজি রাওয়ের দ্বিতীয় স্ত্রী। মারাঠা ব্রাহ্মণ পরিবারের মধ্যে তার সম্পর্কে প্রশংসা এবং বিতর্ক উভয়ই ছিল আলোচনা বিষয়। তাঁকে নিয়ে উপন্যাস যেমন রচিত হয়েছে তেমনি আবার তাঁকে ঘিরে তৈরি হয়েছে ভারতীয় সিনেমা।  জীবনী প্রারম্ভিক জীবন মহারাজা ছত্রশাল এবং তার পার্সিয়ান উপপত্নী রুহানি বেগমের ঘরে মস্তানী বাই জন্মগ্রহণ করেন। তার পিতা ছিলেন পান্না রাজ্যের প্রতিষ্ঠাতা।  তিনি এবং তার বাবা প্রণামি সম্প্রদায়ের অনুসারী ছিলেন। এই প্রণামি সম্প্রদায়ে শ্রী কৃষ্ণের ভক্তি উপাসনার উপর ভিত্তি করে একটি হিন্দু সম্প্রদায়। তবে তার মা শিয়া সম্প্রদায় হওয়ায় তিনিও শিয়া ইসলামের একজন অনুসারী ছিলেন।   বাজি রাও এর সাথে বিবাহ  ১৭৭৮ সালে নবাব মুহাম্মদ খান বঙ্গেষ ছত্রশালের রাজ্য আক্রমণ করে তাকে পরাজিত করেন এবং তার রাজধানী অবরোধ করেন। ছত্রশাল গোপনে বাজিরাওকে চিঠি লিখে সাহায্যের অনুরোধ করেন।  তিনি তার অপরূপ সৌন্দর্য,  শিল্পকলা, সাহিত্য এবং রণকৌশলের বিশেষ দক্ষতার জন্য বিশেষভাবে পরিচিত।Tribure India accessed 3 March 2008 বাজিরাও তাকে অনেক বেশি ভালবাসতেন কিন্তু বাজি রাওয়ের মা রাধাবাই এবং তার ভাই ছিমাজিয়াপ্পা তাকে সবসময় ঘৃণা এবং অত্যাচার করতেন।  তথ্যসূত্র  বিষয়শ্রেণী:১৬৯৯-এ জন্ম বিষয়শ্রেণী:১৭৪০-এ মৃত্যু বিষয়শ্রেণী:মারাঠা সাম্রাজ্যের নারী বিষয়শ্রেণী:রাজপুত বিষয়শ্রেণী:ভারতীয় হিন্দু বিষয়শ্রেণী:রাজপুত রাজকুমারী বিষয়শ্রেণী:১৮শ শতাব্দীর ভারতীয় মুসলিম
রাহিলা হামিদ খান দুরানি () হলেন একজন পাকিস্তানি আইনজীবী ও রাজনীতিবিদ। তিনি ২০১৫ সালের ২৪ ডিসেম্বরে বেলুচিস্তানের প্রাদেশিক পরিষদের প্রথম নারী স্পিকার হিসাবে নির্বাচিত হয়েছিলেন। তিনি বেলুচিস্তানে নারী অধিকারের ব্যতিক্রমী মানবতাবাদী, প্রতিবাদী কন্ঠ্যদৃপ্ত ও একজন দূরদর্শী সমাজসেবিকা। তিনি ন্যাশনাল কমিশন অন স্ট্যাটাস অফ উইমেনের (১৯৯৯) প্রথম সদস্য হিসাবে (বেলুচিস্তান থেকে) দায়িত্ব পালনসহ নারীদের পক্ষে অনেক কাজ করেছেন। তিনি একজন সাংবাদিক, সমাজকর্মী ও আইনজীবী। পাকিস্তান সরকার তাকে তমঘা-ই-ইমতিয়াজ (টিআই) সম্মাননায় ভূষিত করেছে।   প্রাথমিক জীবন  রাহিলা হামিদ খান দুরানি ১৯৬৮ সালে কোয়েটায় জন্মগ্রহণ করেছিলেন। তিনি বেলুচিস্তান বিশ্ববিদ্যালয় থেকে এমএ এবং এলএলবি সম্পন্ন করেছিলেন। তিনি ক্ষমতাসীন রাজনৈতিক দল পাকিস্তান মুসলিম লিগের (কিউ) সদস্য হিসাবে নারীদের জন্য সংরক্ষিত একটি আসনে বেলুচিস্তান প্রাদেশিক পরিষদের সদস্য হিসাবে পরপর তিনবার নিযুক্ত হয়েছেন। তিনি তার দ্বিতীয় মেয়াদে বেলুচিস্তানের পরিচালনা (প্রসিকিউশন) মন্ত্রী হয়েছিলেন। তিনি জাতীয় পর্যায়ে ক্যানোইং ক্রীড়াতে বেলুচিস্তানের প্রথম নারী অ্যাথলেট পদক জয়ী।   তথ্যসূত্র    বহিঃসংযোগ   প্রাদেশিক পরিষদের স্পিকারদের প্রোফাইল   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:১৯৬৮-এ জন্ম বিষয়শ্রেণী:কোয়েটার ব্যক্তি বিষয়শ্রেণী:পাকিস্তানি আইনজীবী বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ
শাহনাজ সুমি বাংলাদেশি একজন অভিনেত্রী। তিনি নারী দিবস উপলক্ষে জুঁই নারিকেল তেলের বিজ্ঞাপনের মাধ্যমে জনপ্রিয় হন। সালাহউদ্দিন লাভলুর 'সোনার পাখি রুপার পাখি নাটকের মাধ্যমে অভিনয়ে তার অভিষেক হয়। তিনি ২৪তম মেরিল-প্রথম আলো পুরস্কারে সেরা নবাগত অভিনয়শিল্পী বিভাগে এবং ২৫তম মেরিল-প্রথম আলো পুরস্কারে সেরা অভিনেত্রী বিভাগে মনোনয়ন পান।   শিক্ষা জীবন  তিনি মতিঝিল সরকারি বালিকা উচ্চ বিদ্যালয় থেকে এসএসসি পরীক্ষা দেন।   কর্মজীবন  ২০১৫ সালে চ্যানেল আই 'সেরা নাচিয়ে' সিজন ৩-এর সেরা দশে ছিলেন। ২০১৫ সালে সালাউদ্দিন লাভলুর ‘সোনার পাখি রুপার পাখি’ নাটকে অভিনয়ে মাধ্যমে অভিনয় জগতে আসেন। তিনি প্রথম স্বল্পদৈর্ঘ্য চলচ্চিত্রে অভিনয় করেন ২০১৮ সালে ‘ইতি তোমারই ঢাকা’ নামে একটি সিনেমার মাধ্যমে। এরপর পরিচালক গিয়াস উদ্দিন সেলিম পরিচালিত 'পাপ পূণ্য' চলচ্চিত্রের মাধ্যমে প্রথম পূর্ণদৈর্ঘ্য চলচ্চিত্র অভিষেক ঘটে।    কাজ  চলচ্চিত্র  ইতি তোমারই ঢাকা (২০১৮)  পাপ পুণ্য (২০২২)  দামাল (২০২২)  গহীন বালুচর (২০১৭)  নাটক  সোনার পাখি রুপার পাখি  প্রিয় দিন প্রিয় রাত ওয়েব সিরিজ   মোবারকনামা   তথ্যসূত্র   বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী মডেল বিষয়শ্রেণী:বাংলাদেশী অভিনেত্রী
থাম্ব|280x280পিক্সেল|নির্মল জেলার রাজস্ব বিভাগ সমূহ নির্মল জেলাটি ভারতের তেলেঙ্গানা রাজ্যের উত্তর অঞ্চলে অবস্থিত একটি প্রশাসনিক জেলা। রাজ্যের জেলা পুনর্গঠনের আগে এটি আদিলাবাদ জেলার একটি অংশ ছিল।   ভূগোল  জেলাটি দাক্ষিণাত্য মালভূমিতে অবস্থিত যা গোদাবরী নদীর অববাহিকায় উর্বর জমি নিয়ে গঠিত; গোদাবরী নদী জেলার দক্ষিণ সীমানা ধরে বয়ে চলেছে। জেলাটি ৩৮৪৫ বর্গকিলোমিটার (১৪৮৫ বর্গ মাইল) জুড়ে বিস্তৃত। জেলাটি উত্তরে আদিলাবাদ, উত্তর পূর্বে কোমারাম ভীম, পূর্বে মঞ্চেরিয়াল, দক্ষিণে জগতিয়াল ও নিজামাবাদ (দক্ষিণে গোদাবরী নদীর সাথে) এবং পশ্চিমে মহারাষ্ট্র রাজ্যের নান্দেড় জেলার দ্বারা সীমাবদ্ধ।   জনমিতি  ভারতের ২০০১ সালের জনগণনা অনুসারে, এই জেলার জনসংখ্যা হল ৭০৯,৪১৮ জন।  তেলঙ্গানার জেলাগুলির মধ্যেই এখানেই সর্বোচ্চ পুরুষ এবং মহিলার অনুপাত রয়েছে, যেখানে প্রতি ১০০০ জন পুরুষ পিছু ১০৪৬ জন মহিলা রয়েছেন। জনসংখ্যার ৭৮% এরও বেশি লোকজন গ্রামাঞ্চলে বসবাস করেন। জেলার জনঘনত্ব প্রতি বর্গকিলোমিটারে মাত্র ১৮৫ জন যা তেলঙ্গানার সমস্ত জেলার মধ্যে ষষ্ঠ সর্বনিম্ন জনসংখ্যার ঘনত্ব।   প্রশাসনিক বিভাগ  জেলাটি দুটি রাজস্ব বিভাগ- নির্মল এবং ভৈন্সা এবং ১৯টি মন্ডল বা সাবডিভিশন নিয়ে গঠিত।.   আরও দেখুন    তেলঙ্গানার জেলাসমূহের তালিকা   তথ্যসূত্র   বিষয়শ্রেণী:তেলেঙ্গানার জেলা বিষয়শ্রেণী:নির্মল জেলা
টেরিন থমাস (ব্লুমফিল্ড, নিউ জার্সি, মে ২৭, ১৯৮৩) একজন মার্কিন পর্নোগ্রাফিক অভিনেত্রী, স্ট্রিপার এবং ইরোটিক মডেল।    জীবনী  টেরিন থমাস, রিনা এম টুকিয়ারোনের মঞ্চ নাম, ১৯৮৩ সালের মে মাসে নিউ জার্সিতে বসবাসকারী একটি ইতালীয়-মার্কিন পরিবারে জন্মগ্রহণ করেন। যখন তিনি ১৮ বছর বয়সী হন, তখন তিনি লাইটস্পিড মিডিয়া কর্পোরেশন কোম্পানির জন্য কাজ শুরু করেন, যেখানে তিনি প্রথমে সফটকোর পর্নোগ্রাফি ও পরে ইরোটিক মডেল হিসাবে কাজ করেন৷ ২০০৪ সালের শেষের দিকে, টমাস পর্ন শিল্পে প্রবেশ করতে ক্যালিফোর্নিয়ায় যাত্রা করেন, সেই বছরই ২১ বছর বয়সে একজন পর্ন অভিনেত্রী হিসেবে আত্মপ্রকাশ করেন।  তার প্রথম দুটি চলচ্চিত্র ছিল নটি কলেজ স্কুল গার্লস ৩৮  এবং ১২ অন ওয়ান ২।    তথ্যসূত্র    বহিঃসংযোগ              বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:নিউ জার্সির অভিনয়শিল্পী বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অ্যারিজোনার পর্নোগ্রাফি চলচ্চিত্র অভিনেত্রী বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:২১শ শতাব্দীর মার্কিন নারী
বিদ্যাসাগর বিদ্যাপীঠ  উচ্চ বালিকা বিদ্যালয়, বাংলা স্কুল (গার্লস) নামে খ্যাত।  ভারতের পশ্চিমবঙ্গ  রাজ্যের মেদিনীপুর শহরে অবস্থিত একটি প্রাচীনতম স্কুল। এই স্কুলটিকে পশ্চিমবঙ্গ হেরিটেজ  কমিশন "হেরিটেজ স্কুল " হিসাবে ঘোষণা করেছে।   স্কুল সম্পর্কে  স্কুলটি যথাক্রমে দশম ও দ্বাদশ বোর্ড পরীক্ষার জন্য পশ্চিমবঙ্গ মাধ্যমিক শিক্ষা বোর্ড (ডাব্লুবিবিএসই) এবং পশ্চিমবঙ্গ উচ্চ মাধ্যমিক শিক্ষা কাউন্সিলের (ডাব্লুবিসিএসই) পাঠ্যক্রম অনুসরণ করে। http://wbchse.nic.in/admin/school_details.php?hp=5166   আরও দেখুন    ভারতে শিক্ষা   ভারতের স্কুলগুলির তালিকা   পশ্চিমবঙ্গে শিক্ষা   তথ্যসূত্র    বহিঃসংযোগ   বিষয়শ্রেণী:পশ্চিমবঙ্গের বালিকা বিদ্যালয় বিষয়শ্রেণী:মেদিনীপুর বিষয়শ্রেণী:হেরিটেজ স্কুল বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পশ্চিম মেদিনীপুর জেলার বিদ্যালয় বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
লাহোর সে আগে (; ) হচ্ছে ২০১৬ সালে মুক্তিপ্রাপ্ত একটি পাকিস্তানি উর্দু চলচ্চিত্র যেটি পরিচালনা করেছিলেন ওয়াজাহাত রউফ যিনি সহ-প্রযোজক এবং কাহিনীকারও ছিলেন। চলচ্চিত্রটিতে মুখ্য ভূমিকায় অভিনয় করেছিলেন ইয়াসির হুসেইন, সাবা কমর, ব্যাহরুজ সাব্জওয়ারি, আব্দুল্লাহ ফারহাতুল্লাহ, মোবাশ্বের মালিক, আতিকা উড়দো, রুবিনা আশরাফ এবং নূর আল হাসান। ২০১৬ সালের ১১ নভেম্বর চলচ্চিত্রটি মুক্তি পায় শোকেস ফিল্মস প্রযোজনা প্রতিষ্ঠানের অধীনে। অভিনয়ে ইয়াসির হুসেইন - মুতাজালজাল মোতি সাবা কমর - তারা আহমেদ রুবিনা আশরাফ - নুসরাত (মামণি) ব্যাহরুজ সাব্‌জওয়ারি - এম মোঘল আশির ওয়াজাহাত - জিজো আব্দুল্লাহ ফারহাতুল্লাহ - বস নূর উল হাসান - বাল্লা আতিকা উড়দো - শামা রানি ইয়াসির তাজ - বাবা  তথ্যসূত্র  বহিঃসংযোগ  বিষয়শ্রেণী:উর্দু ভাষার চলচ্চিত্র বিষয়শ্রেণী:২০১০-এর দশকের উর্দু ভাষার চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:পাকিস্তানি প্রণয়ধর্মী হাস্যরসাত্মক চলচ্চিত্র বিষয়শ্রেণী:পাকিস্তানি সড়ক হাস্যরসাত্মক-নাট্য চলচ্চিত্র
ব্রুস আলফ্রেড বোল্টন (; জন্ম: ৩১ মে, ১৯৩৫) ক্যান্টারবারির ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওয়েলিংটন দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন ব্রুস বোল্টন।   প্রথম-শ্রেণীর ক্রিকেট  ১৯৫৫-৫৬ মৌসুম থেকে ১৯৭০-৭১ মৌসুম পর্যন্ত ব্রুস বোল্টনের প্রথম-শ্রেণীর খেলোয়াড়ী জীবন চলমান ছিল। ব্রুস বোল্টন ডানহাতি উদ্বোধনী ব্যাটসম্যান হিসেবে খেলতেন। এছাড়াও, কার্যকরী লেগ-স্পিন বোলার ছিলেন। প্রায় ১০ বছর নিউজিল্যান্ডের ঘরোয়া ক্রিকেট আসরে ক্যান্টারবারির পক্ষে খেলেন। এক বছর বিরতি নেয়ার পর ওয়েলিংটনের পক্ষে আরও পাঁচ মৌসুম খেলেন তিনি।  ১৯৫৮ সাল পর্যন্ত প্রথম-শ্রেণীর ক্রিকেটে ব্রুস বোল্টনের আশানুরূপ ব্যাটিং রেকর্ড ছিল না। তবে, ১৯৫৮-৫৯ মৌসুমে ক্যান্টারবারির পক্ষে প্লাঙ্কেট শীল্ডের প্রথম দুই খেলায় তিনি ৭৯, ২৮, ৭৪ ও ৪৯ রান সংগ্রহ করেন। তন্মধ্যে, তিনবার ক্যান্টারবারির সর্বোচ্চ রান সংগ্রাহক হন।  ১৯৫৯-৬০ মৌসুমে নিজস্ব একমাত্র প্রথম-শ্রেণীর শতরানের সন্ধান পান। নর্দার্ন ডিস্ট্রিক্টসের বিপক্ষে ১৩৮ রান তুলেন তিনি। উদ্বোধনী জুটিতে ভবিষ্যতের নিউজিল্যান্ডীয় টেস্ট অধিনায়ক গ্রাহাম ডাউলিংয়ের সাথে ২১৪ রানের জুটি গড়েন। দুই মৌসুম বাদে ব্যক্তিগত সেরা বোলিং পরিসংখ্যান দাঁড় করান। ১৯৬১-৬২ মৌসুমে সেন্ট্রাল ডিস্ট্রিক্টসের বিপক্ষে ৭/২৩ লাভ করেন তিনি। তবে, সবগুলো খেলায় অংশ নিয়ে সবমিলিয়ে ঐ মৌসুমে তিনি কেবলমাত্র আট উইকেট পেয়েছিলেন।  ওয়েলিংটনের পক্ষে শেষের দিকের খেলোয়াড়ী জীবনে নিচেরসারিতে ব্যাটিংয়ে নামতেন। তন্মধ্যে, ১৯৬৯-৭০ মৌসুমে দলের অধিনায়কের দায়িত্বে ছিলেন।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ব্রুস বোল্টন। সবগুলো টেস্টই ইংল্যান্ডের বিপক্ষে খেলেছিলেন তিনি। ২৭ ফেব্রুয়ারি, ১৯৫৯ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৪ মার্চ, ১৯৫৯ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।  ১৯৫৮-৫৯ মৌসুমের শেষদিকে সফররত ইংরেজ দলের বিপক্ষে দুই টেস্ট খেলার জন্যে তাকে আমন্ত্রণ জানানো হয়। প্রথম খেলায় নিউজিল্যান্ড দল ইনিংস ব্যবধানে পরাভূত হয়। তবে, বোল্টন ভালো খেলেছিলেন। প্রথম ইনিংসে ৩৩ রান তুলেন। এ পর্যায়ে ষষ্ঠ ব্যাটসম্যান হিসেবে বিদেয় নেয়ার পূর্বে তিন ঘণ্টার অধিক সময় ক্রিজে অবস্থান করেন। দ্বিতীয় ইনিংসে তিনি ২৬ রান সংগ্রহ করেন। দ্বিতীয় টেস্টে তিনি শূন্য রানে রান আউটের শিকার হন। তবে, দুই দিন পর থেকে বৃষ্টির কারণে খেলাটি পরিত্যক্ত হয়ে যায়। অংশগ্রহণকৃত দুই টেস্টের কোনটিতেই তাকে বোলিংয়ের আমন্ত্রণ জানানো হয়নি।Wisden 1960, pp. 847–51.   তথ্যসূত্র    আরও দেখুন   বিল প্লেল  এডি ম্যাকলিওড  নিউজিল্যান্ডীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৩৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েলিংটনের ক্রিকেটার বিষয়শ্রেণী:ক্যান্টারবারির ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:সাউথ আইল্যান্ডের ক্রিকেটার
হামিরহাটি রেলস্টেশন দক্ষিণ পূর্ব রেল অঞ্চলের আদ্রা রেল বিভাগের অন্তর্গত বাঁকুড়া-মাসগ্রাম লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলার হামিরহাটির পাঠজোরে সোনামুখী মেইন রোডের পাশে অবস্থিত।.  ইতিহাস   বাঁকুড়া ও বর্ধমান জেলার  বাঁকুড়া এবং রায়নগরকে সংযোগকারী পুরানো মিটার গেজ বাঁকুড়া – দামোদর রেলপথ (যাকে বাঁকুড়া দামোদর নদী রেলওয়েও বলা হয়) ১৯১৬-১১সালের মধ্যে ট্রেন চলাচলের জন্য উন্মুক্ত করা হয়। ২০০৫ সালে, বাঁকুড়া – মাসগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। পুরো ট্র্যাকটি ২০১৮-১৯ সালে বিদ্যুতায়িত হয়। তথ্যসূত্র  বহিঃসংযোগ  বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ ভারতে চালু রেলওয়ে স্টেশন
সব ঝোলমাল হেই(বর্তমান মৌসুম অনুযায়ী হানি বানি কা ঝোলমাল) (হানি বানি নামে বেশি পরিচিত) হলো  ভারতীয়  অ্যানিমেটেড  কমেডি  টেলিভিশন  ধারাবাহিক  আর এই ধারাবাহিক সম্প্রচার করা হয় সনি ইয়াই. এই ধারাবাহিক বাংলা , হিন্দি ভাষা সহ আরো অনেক ভাষায় উপলব্ধ। .  রচনা গল্পটি মিস কাটকারের মালিকানাধীন এক আরামদায়ক গৃহপালায়ে পোষা প্রাণীদের নিয়ে। মালিক দূরে থাকলে,পোষা প্রাণী একসাথে মজা এবং পাগলামি করে ও  দুঃসাহসিকতার কাজ করে। এগুলি সাধারণত মিষ্টি এবং সুশৃঙ্খল অবস্থায় দেখা যায়, হান্নি এবং বান্নি হয়ে ওঠে এই গল্পের নায়ক৷   চরিত্রসমূহ হানি হানি খুবই মজার বিড়াল। সে কৌতুক করতেও ভালোবাসে। তাকে সবাই গাধা বলে সম্মোধন করে। বানি তার ছোট ভাই।  বানি  বানি খুবই বুদ্ধিমান বিড়াল।  সে নিজের বুদ্ধি দিয়ে প্রায় সকল সমস্যার সমাধান করে থাকে। সে কিটিকে পছন্দ করে।  জোরদার জোরদার একটি কুকুর। সে হানি বানির অনেক ভালো বন্ধু। সে কথায় কথায় 'স্যার' শব্দটি উচ্চারণ করে।  প্রোপার্ট  প্রোপার্ট হলো একটি তোতা পাখি।  সে সুইটি নামের একটি তোতা পাখিকে খুবই পছন্দ করে। সে কথার শেষে 'কোনো প্রশ্ন ?' কথাটি বলে ।  মিস্টার খান্না মিস্টার খান্না মিস কাটকারের প্রতিবেশি।তিনি কবিতার সাথে কথা বলতে ভালোবাসেন। কবিতার শেষে তিনি 'মারো তালি' বলেন।   কিটি কিটি হলো একটি  মেয়ে বিড়াল যে মিস্টার খান্নার বিড়াল।  মিস কাটকার মিস কাটকার হলো হানি বানি জোরদার ও প্রোপার্টের মালকিন।  ইন্সপেক্টর পান্ডা ইন্সপেক্টর পান্ডা একজন পুলিশ যে কথায় কথায় 'ইশ' কথাটি বলে।   মৌসুমের সংখ্যা  মৌসুম ১: ৫২টি পর্ব মৌসুম ২: ৫২টি পর্ব মৌসুম ৩: ৫২টি পর্ব মৌসুম ৪: ৫২টি পর্ব মৌসুম ৫: ৫২টি পর্ব   অন্যান্য মিডিয়া    সাব ঝালমাল হেই: ব্যাংক রবারি৷   হানি বানি কা স্পেস এডভেঞ্চার৷   হানি বানি ইন প্লেন হাইজ্যাক৷   হানি বানি ইন ডাবল ইমপ্যাক্ট৷   হানি বানি ইন হিমালায়ান  কার র‍্যালি৷   হানি বানি ইন কুংফু  চ্যালেঞ্জ৷   হানি বানি আস সুপার টিম এক্স৷   হানি বানি ইন হান্টেড হাউস৷   হানি বানি ইন ক্রেজি ক্রেজি ছাছে৷   হানি বানি অ্যান্ড ডগিস ডে আউট৷   হানি বানি অ্যান্ড সিক্রেট  ফরমুলা৷   হানি বানি আস সুপার  টিম এক্স রি লোডেড৷   হানি বানি ইন ট্রাইন  ছাছে৷   হানি বানি লস্ট  ইন স্পেস৷   হানি বানি অ্যান্ড  দ্য পেট  ডিএক্টিভ৷   হানি বানি ইন প্লানেট অফ  দ্য পিংগালিসেস৷   হানি বানি ইন মিশন ডল্ফিন  রেচুউ৷   হানি বানি ইন গ্যাংস  অফ  ফিল্ম  সিটি৷   হানি বানি অ্যান্ড  দ্য ক্রিকেট  গ্যাং৷  ক্রেজি ফ্যামেলি এডভেঞ্চার  হানি বানি ইন  পুলিশ প্রেকটল  হানি বানি গোস্ট প্যালেস হানি বানি দ্য রকস্টার  তথ্যসূত্র  বিষয়শ্রেণী:ভারতীয় শিশুতোষ টেলিভিশন ধারাবাহিক‎
কিতাবুল উম (আরবি: كتاب الأم) হচ্ছে ইসলামিক আইনের বিধিমালার প্রথম পূর্ণাঙ্গ সংকলন যা ইসলামের সুন্নি শাখার মধ্যে শাফিয়ী স্কুল অফ ফিকহ (ইসলামিক আইনশাস্ত্র) দ্বারা একটি প্রামাণিক নির্দেশিকা হিসাবে ব্যবহৃত হয়। এই বইটি রচনা করেছেন শাফিঈ স্কুলের প্রতিষ্ঠাতা, ইমাম আশ-শাফি (৭৬৭-৮২০ সিই)। কিতাব আল-উম কে আইনী নীতি বিকাশের ক্ষেত্রে তার উদ্ভাবনী পদ্ধতির জন্য উল্লেখ করা হয়, যা তাদের ঐতিহ্যগত কর্তৃত্বের পরিবর্তে প্রকাশের উপর ভিত্তি করে প্রতিষ্ঠিত।   তথ্যসূত্র   বিষয়শ্রেণী:সুন্নি সাহিত্য বিষয়শ্রেণী:ইসলামি আইনশাস্ত্র সম্পর্কিত বই
আইএসও ৩১৬৬-২:কেআর হল আইএসও এর একটি মান যা দক্ষিণ কোরিয়ার উপবিভাজনগুলির জন্য কোড সংজ্ঞায়িত করে। এটি আইএসও ৩১৬৬-২ এর একটি উপদল যা আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ। এটি আইএসও ৩১৬৬-১-এ কোডকৃত সকল দেশের প্রধান উপবিভাজনগুলির (যেমন, প্রদেশের বা রাজ্যের) নামগুলির জন্য কোড সংজ্ঞায়িত করে।  বর্তমানে দক্ষিণ কোরিয়ার আইএসও ৩১৬৬-২ কোডে, ১টি রাজধানী মেট্রোপলিটন শহর, ৬টি মেট্রোপলিটন শহর, এবং ৯টি প্রদেশের জন্য সংজ্ঞায়িত করা হয়েছে।  প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। প্রথম অংশ হল KR, দক্ষিণ কোরিয়ার আইএসও ৩১৬৬-১ আলফা-২ কোড। দ্বিতীয় অংশে দুটি সংখ্যা নিম্নলিখিত ভাবে:  11: রাজধানীর মেট্রোপলিটন শহর  26-31: মেট্রোপলিটন শহর  41-49: প্রদেশ   বর্তমান কোড  আইএসও ৩১৬৬-২ মানে উপবিভাগগুলোর নাম তালিকাভুক্ত করা আছে যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।  কোডরোমানীকরণ ১রোমানীকরণ ২নামউপবিভাগের শ্রেণীKR-11Seoul TeugbyeolsiSeoul-T'ŭkpyŏlshiসিউলরাজধানীর মেট্রোপলিটন শহরKR-26Busan Gwang'yeogsiPusan-Kwangyŏkshiবুসানমেট্রোপলিটন শহরKR-27Daegu Gwang'yeogsiTaegu-Kwangyŏkshiদায়েগুমেট্রোপলিটন শহরKR-30Daejeon Gwang'yeogsiTaejŏn-Kwangyŏkshiদেজনমেট্রোপলিটন শহরKR-29Gwangju Gwang'yeogsiKwangju-Kwangyŏkshiগুয়াংজুমেট্রোপলিটন শহরKR-28Incheon Gwang'yeogsiInchŏn-Kwangyŏkshiইনচানমেট্রোপলিটন শহরKR-31Ulsan Gwang'yeogsiUlsan-Kwangyŏkshiউলসানমেট্রোপলিটন শহরKR-43ChungcheongbugdoCh'ungch'ŏngbuk-doউত্তর চুংচেয়ংপ্রদেশKR-44ChungcheongnamdoCh'ungch'ŏngnam-doদক্ষিণ চুংচেয়ংপ্রদেশKR-42Gang'weondoKang-won-doগাংওয়ানপ্রদেশKR-41GyeonggidoKyŏnggi-doগিয়েওনগিপ্রদেশKR-47GyeongsangbugdoKyŏnsangbuk-doউত্তর গিয়েওংসাংপ্রদেশKR-48GyeongsangnamdoKyŏnsangnam-doদক্ষিণ গিয়েওংসাংপ্রদেশKR-49JejudoCheju-doজেজুপ্রদেশKR-45JeonrabugdoChŏllabuk-doউত্তর জেওলাপ্রদেশKR-46JeonranamdoChŏllanam-doদক্ষিণ জেওলাপ্রদেশ   পরিবর্তন  এন্ট্রির নিম্নলিখিত পরিবর্তনগুলি ১৯৯৮ সালে আইএসও ৩১৬৬-২ প্রথম প্রকাশনার পর আইএসও ৩১৬৬/এমএ নিউজলেটার দ্বারা ঘোষণা করা হয়।   নিউজলেটার জারি করার তারিখ নিউজলেটারে পরিবর্তনের বর্ণনা   ১টি বানান ভুল সংশোধন। উৎস তথ্যের হালনাগাদ।   তথ্যসূত্র    বহিঃসংযোগ   দক্ষিণ কোরিয়ার প্রদেশ, Statoids.com  ২:কেআর বিষয়শ্রেণী:দক্ষিণ কোরিয়া-সম্পর্কিত তালিকা
ডান|থাম্ব|১০ম শতাব্দীর শেষের দিকে ইনারি এবং তার শিয়াল কামার মুনিশিকারকে তলোয়ার  কো-কিটসুনে মারু  ( লিটল ফক্স ) তৈরি করতে সহায়তা করছে। এই কিংবদন্তিটি নোহ নাটক সঞ্জো কোকাজিএর বিষয় ইনারি (稲 荷, এছাড়াও ওনারি) হল উর্বরতা,শিয়াল, চাল এবং কৃষিকাজের জাপানি কামি (আত্মা)Nussbaum, Louis-Frédéric. (2005). "Hōki" in Japan Encyclopedia, p. 386. । ইনারি কখনও কখনও পুরুষ, মহিলা বা উভয়ের প্রতিনিধিত্ব করে।  ইনারির ঐতিহ্যবাহী বার্তাবাহক হল শিয়াল ।  তথ্যসূত্র   বিষয়শ্রেণী:শিন্তৌ ধর্ম